মাদারগঞ্জ উপজেলার প্রাচীন ইতিহাস সম্পর্কে বিশেষ কিছু জানা যায় না। এ অঞ্চলে কোন প্রাচীন ঐতিহাসিক নিদর্শনও নেই। তবে জানা যায় তিনশত বছর আগে এ অঞ্চলে বাউসমারি, কাতলামারি, চিড়াভিজাবিল, খড়কাবিল ও চতলবিলসহ বিভিন্ন অঞ্চল মাটির নিচে দেবে যায়। এ অঞ্চলের প্রাকৃতিক বিপর্যয়ের পর আবার নতুন করে জেগে ওঠে মাদারগঞ্জ।

১৭৬০ খ্রিষ্টাব্দে সারা বাংলা যখন ইংরেজ অত্যাচারে শশ্বানে পরিণিত,ব্যাপক বিশৃঙ্খলা অরাজগতায় ভরে গেছে,বাংলা মসনদে বসে পুতুল নবাব সমস্ত ক্ষমতা ইংরেজ সাহেবদের হাতে ঠিক সেই সময় শুরু হয় ছিয়াত্তরের মন্বন্তর। আর এমন একটা সময়ে বাংলার মানুষকে ইংরেজদের হাত থেকে রক্ষা করার জন্য ফকির সন্নাসীরা আধ্যাত্মিক সাধনা ছেড়ে এদেশে চলে আসে। তাদের প্রধান আখাড়াছিল নেপালের গোরখপুর জেলার মাখনপুরে। তারা এদেশে এসে বগুড়ার মহাস্থনগড় এবং ময়মনসিংহ জেলার দাওকোবা নদীর দুর্গম চরে আখড়া স্থাপন করে। দাওকোবা ছিল ব্রক্ষপুত্রের একটি শাখা নদী, বর্তমানে এটি যমুনা নদী হিসেবে পরিচিত। তখন আজকের প্রবাহমান যমুনা নদীর কোন অস্তিত্ব ছিল না। ১৭৭৮ সালে ইংরেজ জরিপকারী মি. রেনেল যে মানচিত্র তৈরী করে তাতে যমুনার কোন নাম ছিল না, সে মানচিত্রে ব্রক্ষপুত্র  ও দাওকোবা নদীর নাম পাওয়া যায়। ফকির সন্ন্যাসীগণ এই দর্গম চরে তাদের গোপন কার্যক্রম শুরু করেন। সেই সময় তাদের দলে এসে যোগদেন মাদার শাহ্ নামে একজন ধর্ম প্রচারক। তিনি সিরিয়া থেকে ধর্ম প্রচার করার জন্য এদেশে আগমন করেন। তাঁর পুরু নাম ছিল সৈয়দ বদিউদ্দিন কুতুব-উর মাদার শাহ। মাদার শাহ ফকির বিদ্রোহের নেতা মজনু শাহ্ এর সাথে সরাসরি ফকির আন্দোলনে অংশগ্রহণ করেন। ১৭৬৩ সালের দিকে শাহ্ মাদার দুর্গম এই চরে আগমন করার পর ফকিরগণ তাঁর শিষ্যত্ব গ্রহণ করে এবং তারা মাদারিয়া সম্প্রদায় নামে পরিচিতি লাভ করে। ১৭৭২ সালে বর্ষায় ফকির-সন্ন্যাসীরা বগুড়া ও ময়মনসিংহ জেলার বিবিন্ন গ্রামে ব্যাপক লুটতরাজ ও দাঙ্গা সৃষ্টি করে। সন্ন্যাসী বিদ্রোহ কিছুটা দমন হলে ১৮১৫ সালে তৎকালীন ময়মনসিংহ জেলার ম্যাজিষ্ট্রেট মি. ইয়ার মাদারগঞ্জ এলাকায় আইন শৃঙ্খলা ও সরকারী ফরমান জারী করার জন্য ১৩ জন চৌকিদার নিয়োগ করেন। ১৮৪৫ সালে জামালপুর মহকুমা প্রতিষ্ঠা হওয়ার পর ১৮৮২ সালে মাদারগঞ্জে একটি পুলিশ ফাঁড়ি স্থাপন করা হয়। ফাঁড়ি স্থাপনের ২৪ বছর পর ১৯০৬ সালের ১৫ জুন পূর্ববঙ্গ আসাম গেজেটে মাদারগঞ্জ পুলিশ ফাঁড়িকে পূর্নাঙ্গ থানায় রুপান্তর করা হয়। মাদারগঞ্জ সেই থেকে একটি থানার নাম।

মাদারগঞ্জ নামটি দুটি শব্দ নিয়ে গঠিত। ‘গঞ্জ” শব্দের অর্থ সকলের জানা, এর অর্থ হাট বা বাজার। তবে ‘মাদার’ শব্দটি নিয়ে নানা মত প্রচলিত আছে। কিংবদন্তি আছে যমুনার তীরবর্তী এ অঞ্চলে একসময় ‘মাদার’ পিরের ভক্তরা গানের আসর বসাতো। সেই আসরকে কেন্দ্র করে কিছু মানুষ গ্রাম্য কিছু জিনিসপত্র নিয়েও বসত বিক্রি-বাট্টা করার জন্য। এভাবে ক্রমে একসময় বড় হাটে পরিনত হয় এলাকাটি। যেহেতু মাদার পিরের গানের আসরকে কেন্দ্র করে হাট বা গঞ্জের সৃষ্টি, তাই এলাকাটির নাম একসময় হয়ে যায় মাদারগঞ্জ।

আবার কেউ কেউ বলে থাকেন ‘গঞ্জ’ নামের অর্থ হাট আর আরবি ভাষায় ‘মাদার’ শব্দের অর্থ গ্রাম। এর পূর্ণ অর্থ দাঁড়ায় গ্রামের হাট। আর সরকারি দলিলপত্রে দেখা যায় যমুনা নদীর উপকূলে ‘জামথল মাদারগঞ্জ’ ও ‘নওখিল মাদারগঞ্জ’ নামে দুটি মৌজা আছে। এখানে সারাক্ষণ লোকের আনাগোনা থাকত। কেউ কেউ অনুমান করেন এ থেকেই হয়তো মাদারগঞ্জ নামের উৎপত্তি।

কালের পরিক্রমায় যমুনা নদীর ভাঙ্গনের কবল থেকে জামথল আর নওখিল মৌজাদুটি রক্ষা পায়নি, যমুনার গর্ভে বিলীন হয়ে গেছে। তবে জামথলেরচর নামে একটি এলাকা এখনও আছে, যেটি বগুড়া জেলার সারিয়াকান্দি ও মাদারগঞ্জ উপজেলার সীমান্তবর্তী এলাকা হিসেবে পরিচিত। বর্ষা মৌসুমে জামথলের অধিকাংশ এলাকা নদীর পানিতে ডুবে থাকে।

মাদারগঞ্জের প্রশাসনিক থানা এই যমুনা নদীর কারণে পরিবর্তীত হয়েছে। যেখানে একসময় থানার অবস্থান ছিল তা দীর্ঘদিন যমুনার গর্ভে বিলীন থাকার পর কিছু কাল আগে সেটি জেগে উঠলেও তা এখন এক বিশাল চরের অন্তর্গত। যমুনার ভাঙ্গনের তীব্রতা টের পেয়ে সরকারি কর্তৃপক্ষ থানার সব ধরনের দাপ্তরিক কার্যক্রম সরিয়ে তৎকালীন থানা নির্বাহী কর্মকর্তার (বর্তমানে ইউএনও) কার্যালয়ের পাশে ভূমি নিবন্ধন অফিসে স্থানান্তর করা হয়। দীর্ঘদিন ভূমি অফিসের অতিরিক্ত একটি টিনশেড ঘরে থানার কার্যক্রম পরিচালিত হয়। বর্তমানে মাদারগঞ্জ থানার কার্যক্রম তার নিজস্ব ভবন থেকেই পরিচালিত হচ্ছে। মাদারগঞ্জ সদরের অদূরে জোনাইল এলাকায় থানা ভবনটি অবস্থিত।

যমুনার রাক্ষুসে স্বভাবের কারণে তার গর্ভে বিলীন হয়ে গেছে তার কূল ঘেঁষে গড়ে ওঠা আসল মাদারগঞ্জের অনেকাংশই। তাই প্রয়োজনের তাগিদেই মাদরগেঞ্জের একেবারে লাগোয়া এলাকা বালিজুড়ি বাজারে আস্তে আস্তে মাদারগঞ্জের ব্যবাসয়িক কর্মকান্ড স্থানান্তরিত হয়েছে। বর্তমানে বালিজুড়ি বাজারকে কেন্দ্র করেই ওঠা এলাকাকেই মাদারগঞ্জ হিসেবে ধরে নেওয়া হয়। কেননা স্থান হিসেবে মাদারগঞ্জকের এখন খুজে পাওয়া দুরূহ। ‍যদিও বালিজুড়িকে এখন আর মানুষ ক্ষুদ্রার্থে বাজার হিসেবে বিবেচনা করে না। এখন বালিজুড়ি বাজার মানে ‘শহর’।

ব্রিটিশ আমলে এবং ১৯০৬ সালের ১৫ জুন এ অঞ্চলটি ময়মনসিংহ জেলার জামালপুর মহকুমার আওতাভুক্ত থানা হিসেবে প্রতিষ্ঠা পায়। মহান স্বাধীনতা যুদ্ধের সময় ২৪ এপ্রিল পাকিস্তান বাহিনী মাদারগঞ্জে প্রবেশ করে। কিন্তু সেদিনই তারা মাদারগঞ্জে কয়েক ঘণ্টা অবস্থান করে জামালপুরে ফিরে যায়। ভৌগোলিক কারণেই পাকবাহিনী মাদারগঞ্জে কোন স্থায়ী ক্যাম্প স্থাপন করতে পারেনি। বলা যায যুদ্ধকালীন সময়ে মাদারগঞ্জ প্রায় মুক্ত এলাকা ছিল। ১৯৮৩ সালের ২৪ মার্চ মাদারগঞ্জ থানা উপজেলায় উন্নীত হয়। ২১ ডিসেম্বর ১৯৯৯ তারিখে মাদারগঞ্জ পৌরসভা গঠিত হয়।

পটভূমি
ভৌগোলিক অবস্থান
প্রশাসনিক এলাকা
অর্থনীতি